สินเชื่อยางดันราคาพุ่ง
นายสมชาย หาญหิรัญ รองปลัดกระทรวงอุตสาหกรรม เปิดเผยถึงความคืบหน้าโครงการสนับสนุนสินเชื่อเพื่อเป็นเงินทุนหมุนเวียนแก่ผู้ประกอบการยาง 10,000 ล้านบาทว่า ขณะนี้มีผู้ประกอบการในอุตสาหกรรมแปรรูปยางพาราประมาณ 42 ราย เข้ามาสมัครเข้าร่วมโครงการ และผ่านการตรวจสอบจากกระทรวงอุตสาหกรรมแล้ว โดยมีวงเงินขอสินเชื่อรวม 6,700 ล้านบาท ซึ่งกระทรวงฯจะรวบรวมรายชื่อส่งไปยังธนาคารกรุงไทยครั้งสุดท้ายในวันที่ 30 ธ.ค.นี้ ทั้งนี้ หากมีวงเงินเหลือก็จะนำมาพิจารณาให้วงเงินสินเชื่อเพิ่มกับผู้ที่เข้าร่วมโครงการ ซึ่งมั่นใจว่าจะใช้วงเงินสินเชื่อได้ครบตามที่กำหนดไว้ 10,000 ล้านบาท,จากการประเมินจากทะเบียนโรงงานที่อยู่ในอุตสาหกรรมแปรรูปยางพารามีจำนวน 94 ราย แต่ผ่านการคัดเลือกประมาณ 42 ราย โดยผู้ที่ไม่ผ่านการคัดเลือก ส่วนใหญ่เป็นโรงงานที่มีชาวต่างชาติถือหุ้นสูงกว่า 51% ทำให้ไม่ตรงกับหลักเกณฑ์ที่กำหนด และบางส่วนไม่ต้องการกู้ ทั้งนี้คาดว่าท้ายที่สุดจะมีวงเงินสินเชื่อเหลืออยู่ราว 3,000 ล้านบาท ซึ่งจะนำมากระจายให้กับโรงงานที่เข้าร่วมโครงการเพิ่มให้ครบจำนวน 10,000 ล้านบาท โดยจะพิจารณาตามศักยภาพการผลิตของเครื่องจักร และความสามารถในการเก็บสต๊อกยาง,ทั้งนี้ นายสมชายคาดว่าผู้ประกอบการทั้งหมดจะได้รับสินเชื่อภายในไตรมาส 1 ของปีหน้า โดยโครงการนี้คาดว่าจะดูดซับยางพาราส่วนเกินออกจากระบบได้ประมาณ 200,000 ตัน จะช่วยยกระดับราคายางพาราได้บางส่วน ซึ่งมองว่าราคายางพาราในปีหน้าจะสูงกว่านี้ โดยจะช่วยดูดซับยางพาราในช่วงที่ออกสู่ตลาดมากที่สุด คือ ระหว่างเดือน พ.ย.2557-เม.ย.2558.
นายสมชาย หาญหิรัญ รองปลัดกระทรวงอุตสาหกรรม เปิดเผยถึงความคืบหน้าโครงการสนับสนุนสินเชื่อเพื่อเป็นเงินทุนหมุนเวียนแก่ผู้ประกอบการยาง 10,000 ล้านบาทว่า
สมชาย หาญหิรัญ,กระทรวงอุตสาหกรรม,สินเชื่อ,ผู้ประกอบการ,ยาง,ยางพารา